ગીતામાં તો ૭૦૦ શ્લોક છે પણ જ્ઞાનેશ્વરીની ઓવી છે ૯૦૦૦. આ વિસ્તૃત નિરુપણમાં આ મૂળ ગીતાના અર્થનું સ્પષ્ટીકરણ અને વિસ્તાર ઉપરાંત ગણેશ તથા શારદાસ્તવન, ભારત-મહાત્મ્ય, ગીતા મહાત્મ્ય, ગુરુવંદના અને ગુરુપ્રશસ્તિ વચ્ચે આવતા ગુરુ શિષ્ય સંવાદ, શ્રોતાઓને વંદન અને એમની પ્રશસ્તિ, આશીર્વાદ યાચના, વક્તા શ્રોતા સંવાદ, ઈશ્વર અને ભક્તના સંબંધનું વર્ણન, વેદ અને ગીતા વચ્ચેનો સંબંધ, વચ્ચે વચ્ચે સંજય અને ધૃતરાષ્ટ્રના વિસ્તૃત સંવાદો ઉમેરાયા છે.